Draymond Green

Draymond Jamal Green Sr. (født d. 4. marts 1990) er en amerikansk professionel basketballspiller som spiller for NBA-holdet Golden State Warriors. 

Green har spillet hele sin NBA-karriere hos Golden State, og har vundet 4 mesterskaber med holdet. Han har også vundet Defensive Player of the Year i 2017, og har været med på fire All-Star hold. Green har også været med på det amerikanske landshold som vandt guld ved OL i 2016 og igen ved OL i 2020.

Spillerkarriere

Golden State Warriors

Draft og første år 
Green blev valgt med det 35ende valg af Warriors ved draften i 2012. Green har igennem sin karriere sagt, at blive valgt så sent i draften har været en motivation for ham, og han udenad kan nævne navnene på de 34 spillere som blev valgt før ham. 

Green spillede en mindre rolle i sin debutsæson, men imponerede i sin korte tid på banen. Green tabte sig 10 kg før sin anden sæson, og dette vægttab betalte sig af, da Green spillede endnu bedre, og fik en større rolle på holdet, dog var han stadig bænkspiller i størstedelen af kampene.

Gennembrud 
2014-15 sæsonen ville blive Draymonds gennembrud. Dette var især på grund af en skade til David Lee, som gjorde at Green blev starter på holdet. Han gjorde det godt som starter, og efter sæsonen sluttede, kom han på andenpladsen i afstemningerne til både Defensive Player of the Year og Most Improved Player. Green spillede også en vigtig rolle i slutspillet, da Warriors nåede hele vejen til finalen, og vandt over Cleveland Cavaliers.

Green havde sin bedste scoringssæson i 2015-16, og kom for første gang på All-Star holdet. Warriors kom igen i finalen, men tabte denne gang til Cavaliers.

Green kom igen på All-Star holdet for 2016-17, trods en reduceret offensiv rolle på grund af Kevin Durants skifte til Golden State. Warriors marcherede igen til finalen, og spillede igen imod Cavaliers, men vandt denne gang. 2017-18 var meget af det samme, da han igen kom på All-Star holdet, og Warriors igen slog Cavaliers in finalen.

Green begynde ved 2018-19 sæsonen at døje med nogle skader, og især hans scoring faldt som resultat. Green kom ikke med på All-Star holdet. Warriors kom for femte år i streg i NBA finalen, men denne gang var meget skadesplaget, og tabte til Toronto Raptors.

Langvarige skader til både Klay Thompson og Stephen Curry de næste to sæsoner resulterede i, at Warriors ikke kom med i slutspillet over de to sæsoner. Green døjede også selv med skader, og trods sit gode forsvar, har ikke kunne dække ind for Thompson og Curry når det kommer til at score.

2021-22 sæsonen blev et retur til form for Golden State og Green, og det resulterede i, at Green blev valgt til All-Star holdet for første gang siden 2018. Warriors vendte tilbage til slutspillet, og han spillede en stor rolle i, at Warriors vandt deres fjerde mesterskab med Green på holdet, da de slog Boston Celtics i finalen.

Landsholdskarriere 
Green har været involveret med forskellige niveau af USAs basketballlandshold siden 2011. Green var med på førsteholdet til både OL i 2016 og 2020, hvor at USA vandt guld.

Referencer

Eksterne henvisninger 

 
 Draymond Green på NBA.com
 Draymond Green på USA Basketball

Personer fra Michigan
Basketballspillere fra USA
Basketballspillere fra Golden State Warriors
Basketballspillere ved sommer-OL 2016
Basketballspillere ved sommer-OL 2020
Medaljevindere fra USA ved sommer-OL 2016
Medaljevindere ved sommer-OL 2020
Olympiske mestre fra USA